[{"text_idx": "#000000", "text": "Raa\u00adsi\u00adkul lei\u00adti suur ko\u00adgus his\u00adpaa\u00adnia tee\u00adti\u00adgu\u00adsid"}, {"text_idx": "#000001", "text": "Vo\u0303o\u0303rna\u0308lkjate leiud tuleks kanda keskkonnaameti teokaardile. Raasiku vallas on sinna ta\u0308navu kantud Raasiku kalmistu leiukoht, u\u0308ks hispaania tigu on leitud ka Aruku\u0308la la\u0308histelt, mo\u0303ned leiud on olnud varasematel aastatel. Anija ja Kuusalu vallas nende leide ta\u0308navu kaardile kantud ei ole, ku\u0308ll aga on ma\u0308rgitud mo\u0303ned eelmiste aastate leiukohad. Punasega on ma\u0308rgitud hispaania teeteo, sinisega mustpeana\u0308lkja, rohelisega muud teod. Foto keskkonnaameti kodulehelt"}, {"text_idx": "#000002", "text": "Mo\u0308o\u0308\u00addu\u00adnud nel\u00adja\u00adpa\u0308e\u00adval an\u00addis val\u00adla\u00adva\u00adlit\u00adsus Raa\u00adsi\u00adku val\u00adla ko\u00addu\u00adle\u00adhel ja sot\u00adsiaal\u00admee\u00addias tea\u00adda, et val\u00adlas on liik\u00advel his\u00adpaa\u00adnia tee\u00adteod ja must\u00adpea\u00adna\u0308lk\u00adjad. Te\u00adgu on in\u00adva\u00adsiiv\u00adse\u00adte vo\u0303o\u0303r\u00adlii\u00adki\u00adde\u00adga, kes kahjustavad taimi ja loomi ning on aiapidajate jaoks va\u0308ga tu\u0308likad kahjurid. Eestisse jo\u0303udsid nad 2008. aas\u00adtal ning nende ar\u00advu\u00adkus on sel\u00adlest ala\u00adtes Ees\u00adtis plah\u00adva\u00adtus\u00adli\u00adkult kas\u00adva\u00adnud."}, {"text_idx": "#000003", "text": "Hispaania teetigu. Foto keskkonnaameti kodulehelt"}, {"text_idx": "#000004", "text": "Valla keskkonnaspetsialist Johanna Sepmann ra\u0308a\u0308kis So\u0303numitoojale, et eelmisel na\u0308dalal ma\u0308rkas Raasiku kalmistuvaht surnuaia u\u0308hes kompostihunnikus hispaania teetigusid."}, {"text_idx": "#000005", "text": "\u201eLa\u0308ksin kohapeale olukorda u\u0308le vaatama ning leidsin viis hispaania teetigu ja u\u0308he mustpeana\u0308lkja. Minu juurde tuli naine, kes ka\u0308ib hauaplatse hooldamas. U\u0308tles, et veerand tundi varem korjas samast kohast 30-40 hispaania teetigu. Seega vo\u0303ib neid seal olla veel pa\u0308ris palju,\u201c lausus Johanna Sepmann."}, {"text_idx": "#000006", "text": "Ta oletas, et vo\u0303o\u0303rliigid sattusid surnuaia juurde mo\u0303nest aiast: \u201eKalmistu samas kompostihunnikus olid porgandid, ku\u0308u\u0308slaugud, tillid \u2013 ilmselt on keegi need oma aiast sinna viinud ning ja\u0308a\u0308tmetega koos on sinna levinud ka hispaania teeteod. Teine variant on, et kalmistule on istutatud mo\u0303nest aiandist toodud lilli ning teomunad vo\u0303isid olla lillepotis.\u201c"}, {"text_idx": "#000007", "text": "Vallavalitsuse poole po\u0308o\u0308rduti keskkonnaspetsialisti so\u0303nul seoses hispaania teetigudega ta\u0308navu esimest korda, varasematel aastatel seda tehtud pole."}, {"text_idx": "#000008", "text": "\u201eKeskkonnaameti kaardi ja\u0308rgi on esimesed hispaania teeteo leiud Raasiku vallas olnud 2021. aastal. Alles nu\u0308u\u0308d kuulsin ja na\u0308gin, et u\u0308ksikuid on na\u0308htud veel varem ja ka\u0308esoleval aastal ka Aruku\u0308las. Seega peaksid ko\u0303ik majaomanikud oma aedades ta\u0308helepanelikult ringi vaatama ja hispaania teeteo leidmisel na\u0308lkja kiiresti likvideerima. O\u0303nneks massilist levikut vallas ei ole,\u201c u\u0308tles Johanna Sepmann."}, {"text_idx": "#000009", "text": "Ta lisas, et va\u0308ga oluline on leitud vo\u0303o\u0303rna\u0308lkjad kokku koguda ja ha\u0308vitada, sest kord juba aeda jo\u0303udnud tigudest on va\u0308ga raske lahti saada. Nad paljunevad va\u0308ga kiiresti ning teevad palju kahju \u2013 valdavalt taimetoiduline teetigu, kellel looduslikku vaenlast ei ole, toitub meelsasti nii ko\u0308o\u0308giviljadest kui ilutaimedest: \u201eKui midagi ette ei vo\u0303ta, vo\u0303ime jo\u0303uda olukorrani, kus tigusid tuleb aedadest korjata juba kilode kaupa, nagu na\u0308iteks Harku vallas vo\u0303i Keila linnas.\u201c"}, {"text_idx": "#000010", "text": "Raasiku kalmistult leitud teod koguti soolalahusesse ning kompostihunnik, milles need olid, likvideeriti. Hiljem leiti samast kohast siiski veel neid vo\u0303o\u0303ra pa\u0308ritoluga tigusid. Keskkonnaspetsialist kinnitas, et vallavalitsus tegeleb hispaania teetigude ja mustpeana\u0308lkjate to\u0303rjega aktiivselt edasi. Kalmistule pannakse sildid, teated ja kogumisvahendid, et surnuaia igal ku\u0308lastajal, kes hispaania teeteo leiab, on vo\u0303imalus na\u0308lkjas likvideerida."}, {"text_idx": "#000011", "text": "\u201eTahan inimestele su\u0308damele panna, et oma aiast biolagunevate aia- ja haljastuja\u0308a\u0308tmete kalmistule toomine on rangelt keelatud. Korraldatud ja\u0308a\u0308tmeveo raames saab aia- ja haljastuja\u0308a\u0308tmeid a\u0308ra anda tasuta oma aia tagant. Palun kasutage seda vo\u0303imalust,\u201c so\u0303nas ta."}, {"text_idx": "#000012", "text": "Mida teha, kui leiad teo\nKeskkonnaspetsialist soovitab teo leidmisel ko\u0303igepealt kindlaks teha, kas tegu on ikka hispaania teeteo, mustpeana\u0308lkja vo\u0303i hoopis mo\u0303ne neile sarnase kodumaise liigiga. Juhiseid, kuidas neil vahet teha, leiab keskkonnaameti lehelt. His\u00adpaa\u00adnia tee\u00adti\u00adgu on ta\u0308is\u00adkas\u00adva\u00adnu\u00adna 7-15 sen\u00adti\u00admeet\u00adri pik\u00adku\u00adne ko\u00adja\u00adta tigu ehk na\u0308lkjas, va\u0308rvus varieerub tumepruunist punaka, oranz\u030ci, kollaka ja beez\u030ci toonini. Ta\u0308iskasvanud mustpeana\u0308ljkad on enamasti 3-5 sentimeetrised, heledad vo\u0303i valkjashallid."}, {"text_idx": "#000013", "text": "\u201eKui on tegu vo\u0303o\u0303rliigiga, tuleb ko\u0303ik na\u0308lkjad kokku korjata ja ha\u0308vitada. Teomu\u0308rke ei tohiks kasutada, see tapab ka kodumaised liigid ning putukad ja siilid. Mo\u0303istlik on koguda teod anumasse, na\u0308iteks purki, mida saab kaanega sulgeda. Peale soovitatakse valada keevat vett. Tigusid vo\u0303ib koguda ka rohelise seebi vesilahusesse vo\u0303i soolalahusesse. Ja\u0308a\u0308gi vo\u0303ib mo\u0303ne aja mo\u0308o\u0308dudes umbes labidasu\u0308gavusele maha matta,\u201c selgitas Johanna Sepmann."}, {"text_idx": "#000014", "text": "Veel ro\u0303hutas ta, et inimesed ei teeks taimede vahetust, ei jagaks teistega oma aia taimi, sest kunagi ei saa kindel olla, et nendega koos ei vo\u0303i aiast aeda levida vo\u0303o\u0303rtigusid: \u201eKui aianduspoodidest tuuakse koduaeda mullapalliga istikuid, on soovitav panna need enne maha istutamist viieks na\u0308dalaks nii-o\u0308elda karantiini ehk hoida muudest taimedest eraldi ja ja\u0308lgida ega teki na\u0308lkjaid. Viis na\u0308dalat on munadest uute na\u0308lkjate koorumise aeg.\u201c"}, {"text_idx": "#000015", "text": "Vo\u0303o\u0303rliikide leiud tuleks kanda keskkonnaameti kaardirakenduse teokaardile, vo\u0303imalusel lisada ka foto."}, {"text_idx": "#000016", "text": "Selleks, et vo\u0303o\u0303rna\u0308lkjate arvukuse ohjamine oleks edukas, ootab vallavalitsus kohalike elanike abi: \u201eOleks va\u0308ga tore, kui leiaksime vabatahtlikke, kes ka\u0308iksid teokaardile ma\u0308rgitud kohtades, eelko\u0303ige Raasiku vanal kalmistul Ko\u0308stri tee ja kiviaia a\u0308a\u0308res, hispaania teetigusid ja mustpeana\u0308lkjaid korjamas. Kokku kogumiseks on kohapeal kanistrid soolalahusega ja ku\u0308hvel.\u201c"}, {"text_idx": "#000017", "text": "Anija valla keskkonnaspetsialist Evelin Kolbak u\u0308tles, et na\u0308gi hiljaaegu kahte hispaania teetigu Kehras Po\u0303hja ta\u0308nava a\u0308a\u0308res kergliiklusteel."}, {"text_idx": "#000018", "text": "\u201eRohkem hispaania teetigusid ma meie vallas na\u0308inud ei ole, minuni pole ka mujalt jo\u0303udnud infot, et neid oleks siin kusagil na\u0308htud. Kui leitakse, tuleks teod ha\u0308vitada ning ma\u0308rkida leid keskkonnaameti teokaardile,\u201c so\u0303nas ta."}]